ปรับลดเวลาออกใบอนุญาต
กทม.เสนอแก้ไขระเบียบก่อสร้างอาคารเอื้อภาคธุรกิจ,รายงานข่าวจากศาลาว่าการ กทม. แจ้งว่า เมื่อวันที่ 25 เม.ย. พล.ต.อ.อัศวิน ขวัญเมือง ผู้ว่าฯ กทม. เข้าร่วมการประชุมการปรับปรุงสภาพแวดล้อมสำหรับการประกอบธุรกิจในประเทศไทยฯ ที่กระทรวงการคลัง โดยในที่ประชุมได้ติดตามความคืบหน้าการพัฒนาประสิทธิภาพการให้บริการของหน่วยงานภาครัฐ ทั้งนี้ กทม.มีหน้าที่รับผิดชอบเกี่ยวข้องกับการขออนุญาตก่อสร้าง ซึ่งท่ีผ่านมา กทม.มีจำนวนขั้นตอนการทำรายการทั้งหมด 17 ขั้นตอน ใช้เวลา 103 วัน ดังนั้น เพื่อเป็นการยกระดับประสิทธิภาพการให้บริการ กรุงเทพมหานครได้เสนอให้ลดระยะเวลาการออกใบรับรองอาคารขนาดเล็กที่มีความเสี่ยงต่ำ จากเดิม 30 วัน ลดเหลือ 15 วัน จะทำให้จำนวนวันที่ใช้ในการดำเนินงานจากเดิม 103 วัน เหลือ 84 วัน (ลดเวลาออกใบรับรองและเวลาการตรวจสอบ),นอกจากนี้ยังเสนอแก้ไขระเบียบว่าด้วยวิธีปฏิบัติเกี่ยวกับการขออนุญาตและการควบคุมการก่อสร้างอาคาร พ.ศ.2525 โดยให้ตรวจสอบการก่อสร้างเหลือ 3 ครั้ง ได้แก่ ครั้งที่ 1 ตรวจสอบเมื่ออาคารเริ่มก่อสร้าง ครั้งที่ 2 ตรวจสอบระหว่างการก่อสร้าง และครั้งที่ 3 ตรวจสอบเมื่ออาคารก่อสร้างแล้วเสร็จ สำหรับการออกใบรับรองการก่อสร้างอาคารจะกำหนดให้อาคารประเภทควบคุมการใช้ที่ไม่ใช่อาคารขนาดใหญ่ ต้องดำเนินการออกใบรับรองการก่อสร้างให้แล้วเสร็จภายใน 15 วัน.
รายงานข่าวจากศาลาว่าการ กทม. แจ้งว่า เมื่อวันที่ 25 เม.ย. พล.ต.อ.อัศวิน ขวัญเมือง ผู้ว่าฯ กทม. เข้าร่วมการประชุมการปรับปรุงสภาพแวดล้อมสำหรับการประกอบธุรกิจในประเทศไทยฯ 
อัศวิน ขวัญเมือง,ปรับปรุงสภาพแวดล้อม,ก่อสร้างอาคาร,กระทรวงการคลัง,การก่อสร้าง